“Raqamli ishonch” raqamli iqtisodiyotni rivojlantirishni qoʻllab-quvvatlash jamgʻarmasini tashkil etish toʻgʻrisida
(resolution, 2021-07-19)

Raqamli iqtisodiyotni rivojlantirishning eng ustuvor yoʻnalishlarida investitsiyaviy, moliyaviy va boshqa resurslarni birlashtirish maqsadida, shuningdek, Oʻzbekiston Respublikasi Prezidentining 2018-yil 3-iyuldagi “Oʻzbekiston Respublikasida raqamli iqtisodiyotni rivojlantirish chora-tadbirlari toʻgʻrisida”gi PQ-3832-son qaroriga muvofiq: 1. Oʻzbekiston Respublikasi Prezidenti huzuridagi Loyiha boshqaruvi milliy agentligining (keyingi oʻrinlarda Agentlik deb yuritiladi) davlat muassasasi shaklidagi “Raqamli ishonch” raqamli iqtisodiyotni rivojlantirishni qoʻllab-quvvatlash jamgʻarmasini (keyingi oʻrinlarda — Jamgʻarma) tashkil etish toʻgʻrisidagi taklifiga rozilik berilsin. 2. Quyidagilar Jamgʻarmaning asosiy vazifalari etib belgilansin: raqamli iqtisodiyotni rivojlantirish sohasidagi, shu jumladan “blokcheyn” texnologiyalarini joriy etish bilan bogʻliq loyihalarni davlat-xususiy sheriklik shartlarida amalga oshirish uchun investorlarning mablagʻlarini jalb etish va birlashtirish; davlat-xususiy sheriklik shartlarida raqamli iqtisodiyotni rivojlantirish, shu jumladan kripto-aktivlar aylanmasi va kripto-birjalar faoliyati sohasidagi eng istiqbolli va strategik muhim loyihalarni amalga oshirish, shuningdek, “blokcheyn” texnologiyalarini ishlab chiqish va joriy etish sohasida kadrlar tayyorlash boʻyicha oʻquv tadbirlari va boshqa tadbirlarni oʻtkazish; raqamli iqtisodiyotni, shu jumladan “blokcheyn” texnologiyalarini joriy etish va kripto-aktivlar aylanmasi uchun platformalar tashkil etish hisobiga yanada rivojlantirish borasidagi, ayniqsa, yoshlarning tashabbuslari (startaplari)ni qoʻllab-quvvatlash; kripto-aktivlar aylanmasi va “blokcheyn” texnologiyalari sohasida yetakchi xorijiy va xalqaro tashkilotlar bilan hamkorlikni tashkil etishda, shu jumladan yuqori malakali chet el mutaxassislarini jalb etishda texnik koʻmakni taʼminlash. 3. Quyidagilar Jamgʻarma mablagʻlarini shakllantirishning manbalari etib belgilansin: Agentlik va uning boʻysunuvidagi tashkilotlarning Agentlik direktori tomonidan belgilanadigan miqdordagi ajratmalari; xalqaro moliya tashkilotlari va institutlarining grantlari va kreditlari; jismoniy va yuridik shaxslar, shu jumladan chet el jismoniy va yuridik shaxslarining homiylik xayriyalari; yuridik shaxslar ustav kapitali (ustav fondi)da Jamgʻarmaga tegishli aksiyalar (ulushlar, paylar) boʻyicha olinadigan daromadlar; davlat-xususiy sheriklik shartlarida loyihalarni amalga oshirishdan olinadigan daromadlar; Jamgʻarmaning vaqtincha boʻsh turgan mablagʻlarini banklarga joylashtirishdan olinadigan daromadlar; qonun hujjatlari bilan taqiqlanmagan boshqa daromadlar. 4. Belgilab qoʻyilsinki, Jamgʻarmaning mablagʻlaridan quyidagi maqsadlarda foydalaniladi: raqamli iqtisodiyotni rivojlantirish sohasidagi, shu jumladan “blokcheyn” texnologiyalarini joriy etish, kripto-aktivlar aylanmasini va kripto-birjalar faoliyatini tashkil etish boʻyicha loyihalarni davlat-xususiy sheriklik shartlarida moliyalashtirish; raqamli iqtisodiyotni rivojlantirish sohasidagi loyihalarni amalga oshirish doirasida tuziladigan yuridik shaxslarning, shu jumladan Oʻzbekiston Respublikasi norezidentlarining ustav kapitali (ustav fondi)dagi aksiya va ulushlarni sotib olish; raqamli iqtisodiyotni rivojlantirish sohasidagi loyihalarni amalga oshirish uchun zarur boʻlgan tovarlar (ishlar, xizmatlar), koʻchmas mulk obyektlari, transport vositalari va boshqa mol-mulkni sotib olish; raqamli iqtisodiyotni rivojlantirish sohasidagi tashabbuslar (startaplar)ni moliyalashtirish va qoʻllab-quvvatlashni tashkil etish uchun grantlar va kredit liniyalarini ajratish; raqamli iqtisodiyotni rivojlantirish sohasida, shu jumladan xorijda oʻtkaziladigan oʻquv tadbirlari, konferensiyalar, seminarlar va boshqa tadbirlarni tashkil etish va ularda ishtirok etish bilan bogʻliq xarajatlarni moliyalashtirish, shuningdek, iqtidorli talabalar va yosh mutaxassislarni qoʻllab-quvvatlash uchun stipendiya va grantlar ajratish; Jamgʻarma ijro etuvchi direksiyasini moddiy-texnik taʼminlash, uning xodimlari mehnatiga haq toʻlash va ularni moddiy ragʻbatlantirish; Jamgʻarma tomonidan raqamli iqtisodiyotni rivojlantirish sohasida amalga oshiriladigan loyihalar doirasida jalb etiladigan yuqori malakali chet el mutaxassislari xarajatlarini (mehnatga haq toʻlash, transport xarajatlari va boshqalar) ular bilan tuziladigan shartnomalar (kontraktlar) asosida moliyalashtirish; Oʻzbekiston Respublikasi Prezidentining qarorlariga asosan respublikani ijtimoiy-iqtisodiy rivojlantirish bilan bogʻliq boshqa maqsadlar. 5. “Raqamli ishonch” raqamli iqtisodiyotni rivojlantirishni qoʻllab-quvvatlash jamgʻarmasining kengashi (keyingi oʻrinlarda — Kengash) 1-ilovaga muvofiq tarkibda tashkil etilsin. Kengash bir oy muddatda Oʻzbekiston Respublikasida raqamli iqtisodiyotni rivojlantirish boʻyicha, shu jumladan “blokcheyn” texnologiyalarini quyidagilarda bosqichma-bosqich joriy etishni nazarda tutgan holda “yoʻl xaritasini” ishlab chiqsin va tasdiqlasin: markazlashtirilgan manbalar hisobidan moliyalashtiriladigan davlat va hududiy dasturlarning investitsiya loyihalari amalga oshirilishini monitoring qilishda; Oʻzbekiston Respublikasi Davlat budjetiga mablagʻlar tushishi va ularning sarflanishini, davlat organlarida toʻlov intizomiga rioya etilishini nazorat qilishda; sogʻliqni saqlash, ijtimoiy taʼminot, taʼlim va madaniyat sohalarida ijtimoiy xizmatlar koʻrsatishda, shuningdek, ajratilayotgan budjet mablagʻlarining taqsimlanishini monitoring qilishda; davlat organlari faoliyatini tashkil etishda, shu jumladan idoralararo hamkorlikda, davlat xaridlarini amalga oshirishda, davlat xizmatlarini koʻrsatishda, shaxs toʻgʻrisidagi maʼlumotlarni verifikatsiya qilishda; davlat kadastrlari, reyestrlari, klassifikatorlari va boshqa maʼlumotlar bazalarini yuritishda, shu jumladan ularga kiritilgan axborotning dolzarbligini taʼminlash va undan foydalanishda; ustav kapitali (ustav fondi)da davlat ishtiroki yuqori boʻlgan yirik tijorat tashkilotlarida, shu jumladan biznes jarayonlarini takomillashtirish, ishlab chiqarish, maʼmuriy va operatsion jarayonlarni optimallashtirish, shuningdek, zamonaviy menejment va resurslarni boshqarishni joriy etish maqsadida korporativ boshqarishda; bank va moliya sektorlarida tranzaksiya operatsiyalarini, shu jumladan kliring operatsiyalari, elektron toʻlovlar, sugʻurtalash, savdoni moliyalashtirish (akkreditiv) va loyihalarni kreditlashni monitoring qilishda. 6. Belgilab qoʻyilsinki: Jamgʻarma oʻzining mustaqil balansiga, Oʻzbekiston Respublikasining tijorat banklarida milliy va xorijiy valyutadagi hisob raqamlariga, Davlat gerbi tasviri tushirilgan va oʻz nomi yozilgan muhrga ega; investorlarni tanlash mezonlari, shuningdek, raqamli iqtisodiyotni rivojlantirish sohasidagi loyihalarni amalga oshirishda davlat-xususiy sheriklik shartlari Kengash tomonidan belgilanadi; Jamgʻarmaning mablagʻlarini shakllantirish va ulardan foydalanish tartibi Kengash tomonidan tasdiqlanadi; Jamgʻarmaning mablagʻlarini joylashtirish boʻyicha barcha operatsiyalar Agentlik bilan kelishilgan holda amalga oshiriladi; Jamgʻarmaning joriy faoliyatiga rahbarlik Agentlik direktori lavozimga tayinlaydigan va lavozimdan ozod qiladigan direktor rahbarligidagi ijro etuvchi direksiya tomonidan amalga oshiriladi; Jamgʻarma tomonidan jalb etiladigan grantlarga texnik koʻmaklashish mablagʻlari hisobiga amalga oshirish uchun nazarda tutiladigan loyiha takliflarini ishlab chiqish va kelishish tartibi tatbiq etilmaydi; Jamgʻarma mablagʻlarining maqsadli foydalanilishi ustidan nazorat Agentlik tomonidan amalga oshiriladi. 7. Jamgʻarmaga: tovarlar (ishlar, xizmatlar) yetkazib beruvchilar va ularning rasmiy dilyerlari (distribyutorlari) bilan “blokcheyn” texnologiyalarini joriy etish va amalga oshirilayotgan loyihalar uchun zarur uskunalar, texnika va materiallar, ehtiyot qismlari, dasturiy mahsulotlar, butlovchi buyumlarni yetkazib berish boʻyicha eng yaxshi takliflarni tanlab olish asosida shartnomalar tuzishga; yuqori malakali chet el mutaxassislarini ishga qabul qilish va ularga Agentlik bilan kelishilgan miqdorda ish haqini milliy valyutada yoki xorijdagi hisobvaraqlariga oʻtkazgan holda chet el valyutasida toʻlashga; xorijiy oliy taʼlim muassasalarini tamomlagan tegishli yoʻnalishdagi mutaxassislarga nisbatan xizmatchilarning asosiy lavozimlari va ishchilar kasblarining klassifikatorini ishga qabul qilishda xodimlar maʼlumotining eng past darajasi, ishchilar kasblari boʻyicha malaka razryadlarini belgilash yuzasidan qoʻllamaslikka ruxsat berilsin. 8. Agentlik (D.R. Li): ikki hafta muddatda Jamgʻarmaning taʼsis hujjatlari, ijro etuvchi direksiyasi tuzilmasi va shtatlar jadvalini tasdiqlasin; bir oy muddatda Jamgʻarmaning faoliyatini tashkil etish, shu jumladan mebel, kompyuter texnikasi, aloqa vositalari va boshqa zarur moddiy-texnika resurslari bilan taʼminlash choralarini koʻrsin; ikki oy muddatda Jamgʻarma ijro etuvchi direksiyasining zarur nazariy bilim va amaliy koʻnikmalarga ega, Jamgʻarmaga yuklatilgan vazifalarni professional darajada bajarishga qodir yuqori malakali mutaxassislar bilan toʻldirilishini taʼminlasin. 9. Quyidagilar 2021-yil 1-iyulga qadar muddatga: Jamgʻarma, yagona ijtimoiy toʻlov va toʻlov manbaidagi yuridik shaxslardan olinadigan foyda soligʻidan tashqari barcha turdagi soliqlardan. Oʻzbekiston Respublikasida ishlab chiqarilmayotgan, Jamgʻarma tomonidan uning zimmasiga yuklatilgan vazifalarni amalga oshirish doirasida, shuningdek, oʻz ehtiyojlari uchun belgilangan tartibda shakllantiriladigan roʻyxatlar boʻyicha olib kelinadigan tovarlar bojxona toʻlovlari toʻlashdan (bojxona rasmiylashtiruvi uchun yigʻimlardan tashqari) ozod qilinsin. Belgilansinki, Jamgʻarma tomonidan oʻz faoliyati, shu jumladan amalga oshirayotgan loyihalar doirasida yuridik va jismoniy shaxslarga begʻaraz asosda beriladigan tovarlar (ishlar, xizmatlar) ularni oluvchi tomonda yuridik shaxslarning foyda soligʻi, yagona soliq toʻlovi va jismoniy shaxslar daromadidan olinadigan soliq boʻyicha soliqqa tortish obyekti hisoblanmaydi. 10. Agentlik hamda Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining Axborot texnologiyalari va kommunikatsiyalarini rivojlantirish vazirligi huzuridagi “Ni-tech city” xalqaro yuqori texnologiyali innovatsion markazi hududida yangi obyektlarni qurish va ulardan foydalanish direksiyasi” davlat unitar korxonasini Agentlikka begʻaraz oʻtkazish hamda uning nomini Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi “Delta city” xalqaro yuqori texnologiyali innovatsion markazi hududida yangi obyektlarni qurish va ulardan foydalanish direksiyasi” davlat unitar korxonasiga oʻzgartirish toʻgʻrisidagi takliflari maʼqullansin. “Delta city” xalqaro yuqori texnologiyali innovatsion markazi hududida yangi obyektlarni qurish va ulardan foydalanish direksiyasi” davlat unitar korxonasining faoliyatini moliyalashtirish manbalaridan Axborot-kommunikatsiya texnologiyalarini rivojlantirish jamgʻarmasi mablagʻlari chiqarib tashlansin. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi bilan birgalikda bir oy muddatda “Delta city” xalqaro yuqori texnologiyali innovatsion markazi hududida yangi obyektlarni qurish va ulardan foydalanish direksiyasi” davlat unitar korxonasining belgilangan tartibda Agentlikka oʻtkazilishini taʼminlasin. 11. Oʻzbekiston Respublikasi Ichki ishlar vazirligi Jamgʻarma ijro etuvchi direksiyasining buyurtmanomalariga binoan Jamgʻarma tomonidan amalga oshiriladigan loyihalar doirasida jalb etiladigan chet el mutaxassislariga davlat boji undirilmasdan koʻp martalik vizalar rasmiylashtirilishi, berilishi va ularning muddati uzaytirilishini, shuningdek, ularning vaqtincha turgan joyi boʻyicha roʻyxatga olinishini hamda uning muddati uzaytirilishini taʼminlasin. 12. Jamgʻarma Toshkent shahri, I. Karimov koʻchasi, 1-uyga begʻaraz foydalanish huquqi asosida joylashtirilsin. 13. Oʻzbekiston Respublikasi Prezidentining ayrim hujjatlariga 2-ilovaga muvofiq oʻzgartish va qoʻshimchalar kiritilsin. 14. Agentlik boshqa manfaatdor vazirlik va idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida takliflar kiritsin. 15. Mazkur qarorning ijrosini nazorat qilish Oʻzbekiston Respublikasi Prezidenti Administratsiyasi rahbari Z.Sh. Nizomiddinov, Oʻzbekiston Respublikasi Prezidenti huzuridagi Loyiha boshqaruvi milliy agentligi direktorining birinchi oʻrinbosari D.R. Li va Oʻzbekiston Respublikasi Prezidenti maslahatchisining birinchi oʻrinbosari B.M. Mavlonov zimmasiga yuklansin. lavozimi boʻyicha — Oʻzbekiston Respublikasi Prezidenti huzuridagi Loyiha boshqaruvi milliy agentligi direktori, Kengash raisi A.A. Abduhakimov — Oʻzbekiston Respublikasi Bosh vazirining oʻrinbosari M.P. Olloyorov — Oʻzbekiston Respublikasi Prezidenti maslahatchisi oʻrinbosari M.B. Nurmuratov — Oʻzbekiston Respublikasi Markaziy banki boshqaruvi raisi Sh.M. Sadikov — Oʻzbekiston Respublikasi Axborot texnologiyalari va kommunikatsiyalarini rivojlantirish vaziri P.R. Bobojonov — Oʻzbekiston Respublikasi ichki ishlar vaziri A.Y. Haydarov — Oʻzbekiston Respublikasi moliya vazirining birinchi oʻrinbosari A.X. Abdullayev — Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi raisi B.A. Musayev — Oʻzbekiston Respublikasi Davlat soliq qoʻmitasi raisining birinchi oʻrinbosari J.O. Aripov — Oʻzbekiston Respublikasi Davlat bojxona qoʻmitasi raisining birinchi oʻrinbosari F.Z. Ibragimov — “Mirzo Ulugbek Innovation Center” MChJdirektori lavozimi boʻyicha — “Raqamli ishonch” raqamli iqtisodiyotni rivojlantirishni qoʻllab-quvvatlash jamgʻarmasi ijro etuvchi direksiyasi direktori, Kengash kotibi 1. Oʻzbekiston Respublikasi Prezidentining 2017-yil 27-iyuldagi “Oʻzbekiston Respublikasi Prezidenti huzuridagi Loyiha boshqaruvi milliy agentligi faoliyatini tashkil etish toʻgʻrisida”gi PQ-3150-son qarorida: a) 5-bandning toʻrtinchi xatboshisi quyidagi tahrirda bayon etilsin: “Agentlik zimmasiga yuklatilgan vazifalarni bajarishda davlat organlari va boshqa tashkilotlar, nodavlat notijorat tashkilotlar, yetakchi loyiha institutlari, ilmiy-taʼlim muassasalari, tadbirkorlik subyektlari, shuningdek, xorijiy davlatlarning Oʻzbekiston Respublikasidagi diplomatik vakolatxonalari va konsullik muassasalari, xalqaro tashkilotlar, chet el kompaniyalari hamda mutaxassislari bilan, jumladan ish yozishmalarini olib borish, tadbirlarni tashkil etish va hadli kelishuvlarni tuzish orqali oʻzaro hamkorlik qiladi”; b) 2-ilovada: 5-band quyidagi tahrirda bayon etilsin: “Agentlik zimmasiga yuklatilgan vazifalarni bajarishda davlat organlari, xoʻjalik boshqaruvi organlari, davlat korxonalari va tashkilotlari (keyingi oʻrinlarda davlat organlari va boshqa tashkilotlar deb yuritiladi), nodavlat notijorat tashkilotlar, yetakchi loyiha institutlari, ilmiy-taʼlim muassasalari, tadbirkorlik subyektlari, shuningdek, xorijiy davlatlarning Oʻzbekiston Respublikasidagi diplomatik vakolatxonalari va konsullik muassasalari, xalqaro tashkilotlar, chet el kompaniyalari va mutaxassislari bilan, jumladan ish yozishmalarini olib borish, tadbirlarni tashkil etish va hadli kelishuvlarni tuzish orqali oʻzaro hamkorlik qiladi”; 10-bandda: quyidagi mazmundagi oltinchi xatboshi bilan toʻldirilsin: “xorijiy davlatlarning Oʻzbekiston Respublikasidagi diplomatik vakolatxonalari va konsullik muassasalari, xalqaro tashkilotlar, chet el kompaniyalari bilan ish yozishmalarini olib borish, tadbirlarni tashkil etish va hadli kelishuvlarni tuzish”; oltinchi va yettinchi xatboshilar tegishincha yettinchi va sakkizinchi xatboshilar deb hisoblansin. 2. Oʻzbekiston Respublikasi Prezidentining 2017-yil 12-dekabrdagi “Oʻzbekiston Respublikasi Prezidenti huzuridagi Loyiha boshqaruvi milliy agentligi faoliyatining tashkiliy masalalari toʻgʻrisida”gi F-5137-son farmoyishi rus tilidagi matnining 2-bandi ikkinchi va uchinchi xatboshilari quyidagi tahrirda bayon etilsin: “ispolzovat sredstva, postupayuщiye v vide blagotvoritelnix pojertvovaniy na scheta v kommercheskix bankax, na priobreteniye tovarno-materialnix tsennostey, osuщestvleniye remontno-stroitelnix rabot, oplatu konsultatsionnix uslug i prochix rasxodov v sootvetstvii so spetsialnim poryadkom, opredelyayemim Agentstvom, v ramkax vipolneniya vozlojennix na nego zadach, v tom chisle dlya sobstvennix nujd; zaklyuchat kontrakti na zakupku tovarov (rabot, uslug) s postavщikami tovarov (rabot, uslug) ili ix ofitsialnimi dilerami (distribyuterami) na osnove otbora nailuchshix predlojeniy, a takje osuщestvleniye oplati avansovix platejey v razmerax, opredelyayemix v kontraktax (dogovorax)”. 3. Oʻzbekiston Respublikasi Prezidentining 2018-yil 4-iyuldagi “Toshkent shahrida “Delta city” xalqaro yuqori texnologiyali innovatsiya markazi” loyihasini amalga oshirish boʻyicha tashkiliy chora-tadbirlar toʻgʻrisida”gi PQ-3833-son qarori rus tilidagi matnining 3-bandi “, za isklyucheniyem obyektov GUP “Sentr radiosvyazi, radioveщaniya i televideniya” i AK “Uzbektelekom” soʻzlari bilan toʻldirilsin.